**ŠIAULIŲ REGIONO PLĖTROS TARYBOS KOLEGIJOS**

**SPRENDIMO PROJEKTO**

**„DĖL** **2022–2030 M. ŠIAULIŲ** **REGIONO PLĖTROS PLANO PATVIRTINIMO PAKEITIMO“**

AIŠKINAMASIS RAŠTAS

2024-11-05

**1. Sprendimo projekto tikslas:** pakeisti Šiaulių regiono plėtros tarybos 2024 m. spalio 29 d. sprendimu Nr. ŠR/TS-21 patvirtintą 2022–2030 m. Šiaulių regiono plėtros planą[[1]](#footnote-1) (toliau – Planas).

**Plano pakeitimų, atliktų pagal atitinkamus savivaldybių pasiūlymus, joms derinant Projektų įgyvendinimo planus su CPVA, projektai** (atitinkamai pakoreguoti ir Plano pažangos priemonių pagrindimo aprašai)**:**

1.1. Pažangos priemonės „LT026-02-01-02 Darnaus judumo skatinimas“ pakeitimas:

Projekto 1.2. ,,*Šiaulių miesto darnaus judumo plane numatytų priemonių, prisidedančių prie šiltnamio efektą sukeliančių dujų mažinimo, įgyvendinimas*“ siektina rodiklio P.S.2.1035 „Įgyvendintos darnaus judumo priemonės (skaičius)“ reikšmė pakeista iš 4 vnt. į 3 vnt. Gautas Lietuvos Respublikos susisiekimo ministerijos raštas „Dėl Šiaulių miesto darnaus judumo plano keitimo patvirtinimo“.

Papildytas Pažangos priemonės šio projekto pagrindimo aprašas: bus įrengtos ir integruotos su viešuoju transportu trys „Statyk ir važiuok“ aikštelės už miesto centrinės dalies ribų (žr. 1 lent.):

1 lentelė. **Šiaulių miesto „Statyk ir važiuok“ aikštelės**

|  |  |  |
| --- | --- | --- |
| **Eil. Nr.** | **Priemonė** | **Vietų sk.** |
| 1. | „Statyk ir važiuok“ aikštelė Vilniaus gatvėje (Radviliškio kryptimi) | **30-50** vietų |
| 2. | „Statyk ir važiuok“ aikštelė Tilžės gatvėje (Kelmės kryptimi) | **60-130** vietų |
| 3. | „Statyk ir važiuok“ aikštelė Žemaitės gatvėje (Joniškio kryptimi) | **130-250** vietų |

Projekto metu įgyvendintos veiklos tiesiogiai prisidės prie šiltnamio efektą sukeliančių dujų mažinimo Šiaulių mieste.

1.2. Pažangos priemonės „LT026-01-03-10 Turizmo objektų patrauklumo gerinimas“ pagrindimo apraše projektui „1.17. Kelmės r. savivaldybės kultūros objektų pritaikymas lankymui“ įrašytas objektas (15 psl.): Kelmės Švč. Mergelės Marijos ėmimo į dangų bažnyčia (KVR 16024).

1.3. Pažangos priemonės „LT026-02-02-04 Vandentvarkos paslaugų prieinamumo didinimas“ pakeitimai:

1.3.1. Plane projektui „1.6. Vandentiekio ir nuotekų sistemų plėtra bei rekonstrukcija Šiaulių rajono savivaldybėje“ pakeistos lėšos ir rodiklių reikšmės (žr. 2 ir 3 lent.):

2 lentelė. **Lėšų keitimai (Eur)**

|  |  |  |  |
| --- | --- | --- | --- |
|  | **Iš viso** | **ES lėšos** | **Savivaldybės lėšos** |
| Buvo plane | 18 969 337 | 6 758 500 | 12 210 837 |
| Bus plane | 17 912 625,8 | 6 758 500 | 11 154 125,8 |
| Pokytis | –1 056 711,2 | 0 | –1 056 711,2 |

3 lentelė. **Rodiklių reikšmių (2029 m.) keitimai**

|  |  |  |  |
| --- | --- | --- | --- |
| **Rodiklis** | **Buvo plane** | **Bus plane** | **Pokytis** |
| **R.B.2.2041 Gyventojai, prisijungę prie patobulintų viešojo vandens tiekimo sistemų (asmenys)** | 724 | 725 | +1 |
| **R.B.2.2042 Gyventojai, prisijungę bent prie antrinio viešojo nuotekų valymo įrenginių (asmenys)** | 3 668 | 3 672 | +4 |
| P.B.2.0032 Nauji arba atnaujinti nuotekų valymo pajėgumai (gyventojų ekvivalentas) | 3 119 | 2 979 | –140 |

Pažangos priemonės pagrindimo apraše pakeisti šio projekto pagrindimo tekstai ir rodiklių reikšmės.

1.3.2. Plane projektui „1.1. Geriamojo vandens tiekimo ir nuotekų tvarkymo paslaugų plėtra Akmenės rajono savivaldybėje“ pakeista rodiklio „P.S.2.1013 Nauji arba atnaujinti geriamojo vandens ruošimo pajėgumai, m3/parą“ reikšmė iš 168 m3/parą į 29 m3/parą. Atitinkamai šio rodiklio reikšmė pakeista Pažangos priemonės pagrindimo apraše.

1.4. Pažangos priemonės „LT026-03-02-03 Sveikatos ir ilgalaikės priežiūros paslaugų plėtra“ pakeitimas:

Plane projektams „2.3. Ilgalaikės priežiūros paslaugų plėtra Kelmės rajone“ ir „2.4. Ilgalaikės priežiūros paslaugų mobiliųjų komandų stiprinimas Kelmės rajone“ pakeistos projektų įgyvendinimo pradžios iš 2024 m. IV ketvirčio į 2025 m. I ketvirtį.

1.5. Pažangos priemonės „LT026-03-01-05 Socialinių paslaugų ir jų infrastruktūros plėtra“ pakeitimai:

1.5.1. Plane projektui „4.1. Socialinių paslaugų įstaigų senyvo amžiaus asmenims infrastruktūros modernizavimas ir plėtra Kelmės rajone“ pakeista projekto įgyvendinimo pradžia iš 2025 m. I ketvirčio į 2025 m. III ketvirtį.

1.5.2. Plane projektui „2.1. Grupinio gyvenimo namų plėtra Akmenės rajone“ pakeista projekto įgyvendinimo pradžia iš 2025 m. III ketvirčio į 2026 m. II ketvirtį, įgyvendinimo pabaiga – iš 2028 m. IV ketvirčio į 2029 m. II ketvirtį.

1.5.3. Plane projektui „2.3. Bendruomeninių socialinių paslaugų plėtra Akmenės rajone“ pakeista projekto įgyvendinimo pradžia iš 2025 m. II ketvirčio į 2025 m. IV ketvirtį, įgyvendinimo pabaiga – iš 2028 m. II ketvirčio į 2029 m. I ketvirtį.

1.5.4. Rengiant projektų „2.2. Apsaugoto būsto plėtra Akmenės rajone“ ir „1.1. Socialinio būsto fondo plėtra Akmenės rajono savivaldybėje“ projektų įgyvendinimo planus, projekte Nr. 2.2 numatomas iš viso 54 000,00 Eur lėšų sutaupymas, o projekte Nr. 1.1 numatyto rodiklio pasiekimui dėl ženkliai padidėjusių būstų kainų trūks šiam projektui suplanuotų lėšų. Dėl šios priežasties planuojamos sutaupyti lėšos (iš viso 54 000,00 Eur) iš projekto Nr. 2.2 perkeltos į projektą Nr. 1.1: Iš viso 54 000 Eur; ES lėšos 45 900 Eur; savivaldybės lėšos 8 100 Eur. Atitinkamai lėšų sumos pakeistos Pažangos priemonės 1 veiklos ir 2-4 veiklų pagrindimo aprašuose.

1.6. Pažangos priemonės „LT026-02-02-07 Atliekų tvarkymo paslaugų gerinimas“ pakeitimas:

Plane projektui „1.1. Atliekų tvarkymo paslaugų gerinimas Akmenės rajono savivaldybėje“ pakeista rodiklio „P.B.2.0107 Investicijos į rūšiuojamojo atliekų surinkimo įrenginius (eurai)“ reikšmė iš 183 600 į 177 988,12. Šis pakeitimas atliktas ir Pažangos priemonės pagrindimo apraše.

**2. Subjektai, su kuriais sprendimo projektas derintas, ir pastabas, pasiūlymus dėl sprendimo projekto pateikę subjektai**

2.1. 2024 m. lapkričio 5 d. Šiaulių regiono plėtros tarybos administracija išsiuntė VšĮ Centrinei projektų valdymo agentūrai, LR vidaus reikalų ministerijai, LR susisiekimo ministerijai, LR socialinės apsaugos ir darbo ministerijai, LR sveikatos apsaugos ministerijai bei LR aplinkos ministerijai aiškinamuosius raštus, kuriuose išdėstė Plano pakeitimus ir išsiuntė pakeisto Plano projektą bei pakeistus pagrindimo aprašo projektus Pažangos priemonėms „LT026-02-01-02 Darnaus judumo skatinimas“, LT026-02-02-04 „Vandentvarkos paslaugų prieinamumo didinimas“, „LT026-01-03-10 Turizmo objektų patrauklumo gerinimas“, „LT026-03-01-05 Socialinių paslaugų ir jų infrastruktūros plėtra“ ir „LT026-02-02-07 Atliekų tvarkymo paslaugų gerinimas“.

**3. Partnerių grupės išvada, Partnerių grupės** **ar jos narių nuomonė.**

Partnerių grupės išvada ir jos narių nuomonė teikiama ŠRPT Kolegijai.

**4. Konsultavimosi su visuomene tikslas, būdai, terminai ir apibendrinti konsultacijų rezultatai**

Konsultavimosi su visuomene tikslas – tobulinti 2022–2030 m. Šiaulių regiono plėtros plano turinį, atsižvelgiant į visuomenės narių pastabas ir siūlymus, suderinant su Šiaulių regiono savivaldybių administracijomis ir atitinkamomis LR Vyriausybės institucijomis.

2022–2030 m. Šiaulių regiono plėtros plano naujos redakcijos projektas ir šis atliktų pakeitimų Aiškinamasis raštas paviešinti Šiaulių regiono plėtros tarybos interneto svetainėje adresu <https://siauliuregionas.lt> .

**5. Sprendimo projekto iniciatorius ir rengėjas**

Sprendimo projekto iniciatorius yra Šiaulių regiono plėtros taryba, Sprendimo projekto rengėjas – Šiaulių regiono plėtros tarybos administracija.

1. 2022–2030 m. Šiaulių regiono plėtros planas. Patvirtinta Šiaulių regiono plėtros tarybos 2024 m. spalio 29 d. sprendimu Nr. ŠR/TS-21. https://e-tar.lt/portal/lt/legalAct/9a195f0195e811efa605b9842742bf37 [↑](#footnote-ref-1)